b'\n_START_ARTICLE_\nTepui\n_START_PARAGRAPH_\nTepuier er bordlignende bjerge (taffelbjerge), som kun findes i Guyanas h\xc3\xb8jland og omr\xc3\xa5derne omkring \xe2\x80\x93 is\xc3\xa6r i Venezuela. Disse geologiske formationer er ofte beliggende enlige og ikke i grupperede s\xc3\xa6t, hvilket g\xc3\xb8r dem til v\xc3\xa6rt for en meget unik samling af endemiske plante- og dyrearter. Nogle af de mest specielle tepuier er Autana, Pico da Neblina (den h\xc3\xb8jeste ved gr\xc3\xa6nsen mellem Venezuela og Brasilien), Auyantepui og Roraima. De er typisk udformet af pr\xc3\xa6kambrisk sandsten. Auyantepui er v\xc3\xa6rt for verdens h\xc3\xb8jeste vandfald, Salto del Angel.'